Unforgettable (τραγούδι των Marcus & Martinus)

Το "Unforgettable" είναι ένα τραγούδι του Νορβηγικού μουσικού ντουέτου Marcus & Martinus, που κυκλοφόρησε ως single στις 2 Μαρτίου 2024 από τη Universal Music. Το τραγούδι γράφτηκε από το ντουέτο μαζί με τους Τζίμι "Joker" Θόρνφελντ, Τζόυ Ντεμπ και Λινέα Ντεμπ. Θα  στο , μετά τη νίκη του στο Melodifestivalen 2024.

 Διαγωνισμός Τραγουδιού Eurovision 

 Melodifestivalen 2024 
Το "Unforgettable" συμμετείχε στο Melodifestivalen 2024, έναν μουσικό διαγωνισμό που διοργανώνεται από την Sveriges Television (SVT) κάθε χρόνο από το 1958 για να επιλέξει τη συμμετοχή της χώρας. Έλαβε χώρα σε έξι διαφορετικές πόλεις της Σουηδίας, με τους πέντε γύρους να λαμβάνουν χώρα στο Μάλμε, στο Γκέτεμποργκ, στο Βακχό, στη Έσκιλστουνα και στο Κάρλσταντ, ενώ ο τελικός έλαβε χώρα στη Στοκχόλμη. Οι πέντε γύροι διεξήχθησαν στις 3 Φεβρουαρίου 2024, στις 10 Φεβρουαρίου 2024, στις 17 Φεβρουαρίου 2024, στις 24 Φεβρουαρίου 2024, στις 2 Μαρτίου 2024 και ο μεγάλος τελικός στις 9 Μαρτίου 2024. Κάθε γύρος είχε έξι τραγούδια, από τα οποία αυτό που τερμάτιζε πρώτο στον 1ο γύρο ψηφοφορίας και αυτό που τερμάτιζε πρώτο στο 2ο γύρο ψηφοφορίας προκρίνονται απευθείας για τον τελικό, ενώ τα τραγούδια που τερμάτιζαν δεύτερο και τρίτο στο 2ο γύρο ψηφοφορίας προκρίνονται για τον επαναληπτικό γύρο στο τέλος του πέμπτου γύρου. Από τον επαναληπτικό γύρο, τα δύο τραγούδια με την υψηλότερη βαθμολογία προκρίνονται στον τελικό, όπου στον τελικό ένα σύνολο 12 τραγουδιών θα διαγωνιστούν. Τα αποτελέσματα των γύρων καθορίστηκαν αποκλειστικά και μόνο από την ψήφο του κοινού, ενώ τα αποτελέσματα του τελικού καθορίστηκαν κατά 50% από την ψήφο του κοινού και κατά 50% από την ψήφο διεθνών επιτροπών.

Το "Unforgettable" συμμετείχε στον πέμπτο γύρο που διεξήχθη στις 2 Μαρτίου 2024 στη  του Κάρλσταντ και εμφανίστηκε πρώτο σε σειρά εμφάνισης. Εκεί, τερμάτισε πρώτο στον 1ο γύρο ψηφοφορίας και προκρίθηκε απευθείας για τον τελικό. Στον τελικό, εμφανίστηκε έβδομο σε σειρά εμφάνισης και κέρδισε τον διαγωνισμό με 177 βαθμούς, κερδίζοντας τόσο την ψήφο των διεθνών επιτροπών με 85 βαθμούς, όσο και την ψήφο του κοινού με 92 βαθμούς.

 Στη Eurovision 
Ο Διαγωνισμός Τραγουδιού Eurovision 2024 θα πραγματοποιηθεί στη Malmö Arena στο Μάλμε της Σουηδίας και αποτελείται από δύο ημιτελικούς που θα πραγματοποιηθούν στις αντίστοιχες ημερομηνίες 7 και 9 Μαΐου και τον τελικό στις 11 Μαΐου 2024. Σύμφωνα με τους κανόνες της Eurovision, όλες οι χώρες, εκτός από την διοργανώτρια και τους "Μεγάλους Πέντε" (Γαλλία, Γερμανία, Ιταλία, Ισπανία και Ηνωμένο Βασίλειο), απαιτείται να προκριθούν από έναν ημιτελικό για να διαγωνιστούν στον τελικό. Οι δέκα πρώτες χώρες από κάθε ημιτελικό προκρίνονται στον τελικό. Καθώς η Σουηδία είναι η διοργανώτρια χώρα του διαγωνισμού του 2024, δίνεται στο τραγούδι αυτόματη πρόκριση στον μεγάλο τελικό. Κατά τη διάρκεια της κλήρωσης στις 30 Ιανουαρίου 2024, η Σουηδία κληρώθηκε να ψηφίσει στον πρώτο ημιτελικό.

Charts
 Chart (2024) Θέση Νορβηγία (VG-lista) 26 Σουηδία (Sverigetopplistan) 4

 Ιστορικό κυκλοφορίας 
+ Περιοχή Ημερομηνία Μορφή Δισκογραφική  Πολλές 2 Μαρτίου 2024  Universal Music 

Παραπομπές

Κατηγορία:Τραγούδια του 2024
Κατηγορία:Singles του 2024
Κατηγορία:Διαγωνισμός Τραγουδιού Eurovision 2024
Κατηγορία:Τραγούδια στον διαγωνισμό τραγουδιού της Eurovision